สวัสดีค่ะ หนูโดนแมวข่วนหลังจากเพิ่งฉีดยาครบคอร์สไป1สัปดาห์ ควรไปฉีดยากระตุ้นไหมคะ
สวัสดีค่ะ หากเพิ่งฉีดวัคซีนป้องกันพิษสุนัขบ้าครบคอร์สจำนวน 4 เข็ม (ฉีดแบบเข้าใต้ผิวหนัง) หรือครบ 5 เข็ม (ฉีดแบบเข้ากล้ามเนื้อ) ไปเมื่อ 1 สัปดาห์ก่อน แล้วได้โดนแมวข่วนอีก ยังไม่จำเป็นต้องฉีดวัคซีนพิษสุนัขบ้าเพิ่มอีกค่ะ เพราะวัคซีนที่ได้ฉีดไป ก็จะสามารถป้องกันการเกิดโรคในการโดนข่วนครั้งนี้ได้สำหรับบาดแผลที่โดนข่วนใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลต่อทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ